นางสังวาลย์ พรสง่า อายุ 37 ปี กับ น.ส.น้ำเพชร พรสง่า อายุ 31 ปี บุตรสาวของนางเล็ก ที่มาเฝ้าดูอาการป่วยของมารดา กล่าวว่า ยังไม่รู้ว่ามารดาเป็นโรคไข้หวัดนกหรือไม่ แพทย์แจ้งเพียงว่าป่วยเป็นโรคปอดบวม แต่ อาการทรุดลง เจ้าหน้าที่ของโรงพยาบาลแจ้งให้พวกตนทำใจ ทำให้สงสัยว่ามารดาอาจจะป่วยด้วยโรคไข้หวัดนก โดยครอบครัวตนมีอาชีพทำไร่ และเลี้ยงไก่บ้านพันธุ์ พื้นเมือง เลี้ยงไว้ 30 ตัว ก่อนมารดาล้มป่วย ไก่ที่เลี้ยงไว้มีอาการหงอยเซื่องซึม จึงนำไปฆ่าทำเป็นอาหารกิน จากนั้นไม่นานมารดาก็เริ่มป่วยมีอาการไข้ไปหาหมอที่สถานีอนามัยและคลินิกหลายครั้ง แต่อาการไม่ดีขึ้นจึงเข้ารักษาตัวที่โรงพยาบาลเมื่อวันที่ 21 ม.ค.ที่ผ่านมา จนถึงวันที่ 24 ม.ค. มารดาเริ่มอาการทรุดหนักลง มีไข้ ไอเพิ่มขึ้น ปอดเริ่มมีปัญหา ต้องใช้เครื่องช่วยหายใจตลอด